Deg wayen yerzan aḍris-a n Lxuni, aṭas i yellan n yiferdisen n tesnekyest, ama d aserwes, tayeḍisemt neɣ tanɣumnayt. Dɣa aya d ayen i d-yettawin tawuri tameqqrant i uḍris aglaman, imi iferdisen-a ttaken talelt i tegzi talqayant n yal aḥric deg udris-a. Ssegzayen ugar, ladɣa mi ara yili userwes n wayen yellan d ilaw ɣer wayen yellan d asugnan. Yettak-as i uɣanib ccbaḥa d thuski s wudem yufraren. S wakka win ara yeɣren aḍris n Lxuni ad yuɣal ad t-yettwali am wakken sdat-s ilmend n ubdar n uglam usdis i as-yefka umeskar.